Räpina Vallavalitsuse külastus
13. veebruar 2020 | Autor: Külliki Arjokesse
6. a ja 6. b klasside õpilased külastasid õpetaja Urmas Nageli eestvõttel Räpina Vallavalitsust. Õpilasi võttis vastu vallavanem Enel Liin. Ta viis läbi volikogu saalis ühiskonnaõpetuse tunnid, kus tutvustas vallavanema töökohustusi ning koduvalla tulevikuplaane. Pr Enel Liin huvitus õpilaste arvamustest ning vastas ka nendepoolsetele küsimustele. Õhkkond mõlemal kohtumisel oli töiselt asjalik.
Fotode autorid on Andrus Karpson ja Vaike Tammes.